[{"text_idx": "#000003", "text": "Oni diras, ke Esperanto ne havas kulturon. Malg\u0302uste! Nia kulturo estas impona. Nia tegmenta asocio UEA naskig\u0302is en 1908 en tre kultura loko. La ideo pri g\u0302i g\u0302ermis en la hejmo kaj ateliero de tre fama svisa pentristo Ferdinand Hodler. Lia filo Hector estis la kunfondinto de nia tegmenta asocio. Kiam mi au\u0306das, ke ni estas senkulturuloj, mi respondas: Mi ne dirus tion. Ni ec\u0302 heredis la pentriston Ferdinand Hodler pere de Hector. Testamente Hector lasis sian heredaj\u0302on duone al sia edzino Emilie, kun kiu li edzig\u0302is en 1917, unu jaron antau\u0306 la morto, kaj al sia ido Universala Esperanto-Asocio. Malrekte, per Hector, ni ricevis la monon kiu apartenis al Ferdinand."}, {"text_idx": "#000004", "text": "Kiel vi havis la ideon verki la romanon?"}, {"text_idx": "#000005", "text": "Mi c\u0302iam volis spekti la pentraj\u0302ojn de Hodler en Svislando. Kaj iutage mi legis en j\u0302urnalo, ke Hodler gastas en Zagrebo! Mi iris al la ekspoziciejo kaj komprenis, ke tio ne estas Ferdinand Hodler el Svislando sed el Sarajevo! Mi komprenis, ke miaj najbaroj en Bosnio havas mirindan rakonton pri la patro de Hector Hodler en sia galerio. Kaj mi opinias, ke esperantistaro meritas koni tion plian, kion ni havas."}, {"text_idx": "#000007", "text": "Mi staris en tiu zagreba ekspoziciejo kaj gapis al la pentraj\u0302o nomata Tajlorino au\u0306 Au\u0306gustine kaj komprenis, ke mi vidas la unuan \u201cportreton\u201d de Hector Hodler, c\u0302ar tiu tajlorino estis graveda. Mi kontrolis en kiu jaro g\u0302i estis desegnita: en 1887, kiam naskig\u0302is Hector. Mi komprenis, ke mi devas ac\u0302eti c\u0302iujn eldonaj\u0302ojn pri Hodler el Sarajevo kaj Ljubljana (kie la ekspozicio iam gastis), por kolekti informojn. Krome, kiam mankis informoj, mi ens\u0302altis mian fantazion."}, {"text_idx": "#000018", "text": "Krome mi inspirig\u0302is pri la japana j\u0302urnalistino Hasegawa Teru, kiu edzinig\u0302is al c\u0302ina esperantisto, fug\u0302is kas\u0302e el Japanio al C\u0302inio, alvenis... (komprenis ke li jam havas edzinon tie), komprenis ke la japana armeo invadas C\u0302inion, ricevis ordonon reveni hejmen kun aliaj japaninoj... sed s\u0302i decidis resti kaj lukti kontrau\u0306 la japana armeo. Mi verkis teatraj\u0302on por la pekina UK (1986): Virino kiu flustris en uragano. Tre interese estis, ke la afis\u0302o de tiu teatraj\u0302o ricevis la premion \u201cCent plej belaj afis\u0302oj de la mondo\u201d kaj estis ekspoziciita en Parizo c\u0302e Unesko en 1987."}, {"text_idx": "#000020", "text": "Clemens Johann Setz estas tre estiminda nuntempa au\u0306stra verkisto. Kvankam li ne estas esperantisto, li decidis dedic\u0302i sian romanon al la fenomeno de planlingvoj. Li lernis Volapukon por kompreni, kio g\u0302i estas. Li lernis Esperanton. Li komprenis, ke tiu Esperanto havas indan literaturon kaj sur cento da pag\u0302oj li priskribis kio estas la esperanta literaturo por la nesciaj germanaj legantoj. Tiu lia libro ricevis la plej prestig\u0302an germanan premion Georg-Bu\u0308chner-Preis en julio 2021. Li verkis pri Vasilij Eros\u0302enko: la rakonto pri li gvidas tra tuta historio de la Esperanta literaturo sur cento da pag\u0302oj. Kaj ene de g\u0302i sur deko da pag\u0302oj li analizas mian kontribuon al la Esperanta literaturo, kun admiro, kiel li subskribis. La libro devus baldau\u0306 aperi c\u0302e Mondial en Esperanto."}]